מועצת רואי החשבון

מועצת רואי החשבון היא גוף סטטוטורי, הפועל בישראל במסגרת משרד המשפטים, מתוקף חוק רואי חשבון, תשט"ו-1955.

==היסטוריה==
מועצת רואי החשבון הוקמה בשנת 1955, כמחלקה במשרד המשפטים. בתחילה התמקדה בהסדרת ורישוי מקצוע ראיית החשבון בישראל, כולל ניהול מבחני ההסמכה. במשך השנים החלה גם לאכוף את הפיקוח על רואי החשבון.

בינואר 2005, החל את פעילותו המוסד לסקירת עמיתים של לשכת רואי חשבון בשיתוף עם רשות ניירות ערך. המוסד היה מיועד לביצוע ביקורת על עבודתם של רואי החשבון, ובין השאר למנוע התפתחות שערוריות חשבונאיות (דוגמת אנרון ושערוריות בהן מעורבים תאגידי ענק ופירמות בינלאומיות של רואי חשבון). למרות חוסר תפקודו השוטף, פרסם רק שני דוחו"ת מעת הקמתו ועד לשנת 2009, המוסד לסקירת עמיתים לא נסגר.

בשנת 2014, פרסמה המועצה נוסח מעודכן של ההודעה בדבר אמות המידה להתמחות, ובו הורחבו אפשרויות ההתמחות גם למפעלים עסקיים ומוסדות ציבוריים. זוהי רשימה של חברות גדולות, חברות ממשלתיות, בתי השקעות ומשרדי ממשלה, שברובן מאושרת התמחות לשנה אחת בלבד. זאת כחלק ממהלך להגדיל את אפשריות ההתמחות, עקב הקושי של בוגרים המסיימים את לימודיהם למצוא מקום התמחות. עם זאת המועצה התנגדה לפיצול המקצוע, ולקבוע שני סוגים של רואי חשבון: תואר "רואה חשבון"; ותואר "רואה חשבון מבקר", שאותו יקבל מי שסיים התמחות במשרדי רואי חשבון מבקרים.

בשנת 2015, פרסמה רשות ניירות ערך, למרות התנגדותה של מועצת רואי החשבון, טיוטת חוק להקמת גוף פיקוח על משרדי ראיית חשבון המבקרים חברות ציבוריות. הגוף יפקח על עבודת הביקורת של הפירמות, של עובדיהן ושל שותפיהן; ותהיה לו סמכות לקבוע עיצומים כספיים.

==סמכויות==
רישיון לראיית חשבון, מהראשונים שניתנו לפי חוק רואי חשבון ב־[[1955]]
תפקידיה העיקריים של המועצה הם:
* רישוי רואי חשבון, לרבות הענקת רישיון לעסוק במקצוע ראיית החשבון בישראל, פיקוח על ההתמחות, הפעלת הליכים משמעתיים.
* הסדרת הכללים החלים על רואי החשבון על פי החוק והסדרת השימוש ברישיון רואי החשבון.

למועצת רואי חשבון אין סמכויות מקצועיות, כלומר היא אינה קובעת כללים בחשבונאות או בביקורת. למועצת רואי חשבון סמכויות ענישה, למשל בגין התנהגות שאינה הולמת את כבוד המקצוע. העונשים שהמועצה מוסמכת להעניש הם נזיפה, התראה, שלילה זמנית או שלילה לצמיתות של הרישיון. עונשים אלה יכולים להיות מלווים בקנס.

==הרכב==
===חברי המועצה===
המועצה מונה 14 חברים המייצגים את הממשלה, הפיקוח על הבנקים, הרשות לניירות ערך, לשכת רואי החשבון והאקדמיה.
* יושב ראש שמינה שר המשפטים
* נציג שר האוצר
* רשם החברות
* רשם האגודות השיתופיות
* המפקח על הבנקים או עובד בנק ישראל שמינה המפקח
* יושב ראש רשות ניירות ערך או חבר או עובד של רשות זו שמינה יושב ראש הרשות
* שישה רואי חשבון שמינה שר המשפטים לאחר התייעצות בלשכת רואי חשבון בישראל; הם יתמנו לשלוש שנים
* חבר בכיר של הסגל האקדמי בתחום החשבונאות במוסד להשכלה גבוהה, שמונה על ידי שר המשפטים על פי המלצת המועצה להשכלה גבוהה
* בעל השכלה משפטית גבוהה, כמשמעותו בסעיף 25 לחוק לשכת עורכי הדין, התשכ"א-1961, שמינה שר המשפטים לאחר התייעצות בלשכת רואי חשבון בישראל

===יושבי ראש===

בראש המועצה עומד יושב ראש הממונה על ידי שר המשפטים. ראשי המועצה מאז הקמתה הם:

{| bgcolor="#f7f8ff" cellpadding="3" cellspacing="0" border="1" style="font-size: 95%; border: gray solid 1px; border-collapse: collapse;"
|-
| זאב שר, עו"ד
| ינואר 1968
| ספטמבר 1972
| משנה ליועץ המשפטי לממשלה
|-
|מאיר גבאי, עו"ד
| 1976
| יולי 1987
| מנכ"ל משרד המשפטים
|-|-
| חיים קלוגמן, עו"ד
| יולי 1987
| יולי 1996
| מנכ"ל משרד המשפטים
|-
| ?
| ?
| ?
| ?
|-
| משה שילה, עו"ד
| ?
| אוקטובר 2009
| מנכ"ל משרד המשפטים
|-
| ד"ר גיא רוטקופף, עו"ד
| אוקטובר 2009
| דצמבר 2013
| מנכ"ל משרד המשפטים
|-
| אמי פלמור, עו"ד
| ינואר 2014
| יולי 2019
| מנכ"ל משרד המשפטים
|-
|סיגל יעקבי, עו"ד
|ספטמבר 2019
|מכהנת
|מ"מ מנכ"ל משרד המשפטים
|}

==ראו גם==
* רואה חשבון
* לשכת רואי חשבון בישראל, גוף לא ממשלתי, התנדבותי, המאגד את מרבית רואי החשבון בישראל.
* משרד המשפטים
* המוסד הישראלי לתקינה בחשבונאות, גוף הקובע עקרונות חשבונאיים מקובלים בישראל.

==קישורים חיצוניים==
* 
* [http://www.justice.gov.il/NR/rdonlyres/BAF04606-3898-4222-95D3-141C3FF1EAD2/0/Hok.doc חוק רואי חשבון], באתר של משרד המשפטים 
* [http://www.stager.co.il/councilGeneral.php בחינות מועצת רואי חשבון, מידע כללי], באתר למתמחים בראיית חשבון - סטאז'ר
* [http://finansita.co.il/המדריך-המלא-להתנהלות-מול-המועצה המדריך המלא לבירוקרטיה מול המועצה], באתר פיננסיתא

==הערות שוליים==

קטגוריה:ישראל: ארגונים ממשלתיים
קטגוריה:ישראל: חשבונאות
קטגוריה:משרד המשפטים
קטגוריה:ישראל: תאגידים סטטוטוריים